钦定古今图书集成/历象汇编/岁功典/第072卷 > 八声甘州〈中秋前数夕久雨方晴〉向子𬤇
## 钦定古今图书集成/历象汇编/岁功典/第072卷 > 八声甘州〈中秋前数夕久雨方晴〉向子𬤇

恨中秋、多雨及晴时，追赏且探先。纵玉钩初上，冰轮
未正，无恙婵娟。饮客不来自酌，对影亦清妍。任笑芗
林老，雪鬓霜颜。　好在章江西畔，有凌云玉笋，空翠
相连。懒崎岖林麓，则窈窕溪边。自断此生休问愿，愿
瓮中、长有酒如泉。人世间，是谁得似，月下尊前。